Odense Adresse-Contoirs Efterretninger, 1829-08-07
Krigsskuepladsen i Tyrkiet. En Beretning i den preussiske Statstidende, dateret fra Bivouaken ved Derwisch Jowan den 21 Juli, stadfæster, Russernes Overgang over Balkanbjerget. Til sammes Udførelse bleve Tropperne deelte i to Kolonner, hvoraf den høire, bestaaende af 14 Batailloner og 2 Kosak=Regimenter, under General Rüdigers Kommando, skulde tage Veien imod Kiuprikiol, medens den høire under General Roth, bestaaende af 18 Batailloner, 16 Eskadroner og 2 Kosak Regimenter, forcerede Overgangen over den nedre Kamtschickflod. Desuden fulgte Grev Pahlen med 22 Batailloner, 8 Eskadroner og 2 Kosak=Regimenter som Reserve. For at iagttage Storviziren og dække Troppernes Operationslinie over Balkan, blev General Krassowsky staaende med 22 Batailloner, 40 Eskadroner og 4 Kosak=Regimenter i Omegnen af Schumla, med befaling at sende en Kolonne, imod Kosludschi. J Forventning af et alvorligt Angreb paa Schumla, forstærkede Fienden sig især paa dette Punkt, og for at lade ham blive i Vildfarelsen, brugte Russerne den Forsigtighed, stedse at lade Tropperne afmarschere fra Leiren for Schumla om Natten i al Stilhed, og efterhaanden som de fra Silistria nyankomne Tropper kunde igjen udfylde de derved foraarsagede Aabninger. Den første Hindring, som Russerne maatte overvinde, for at naae Ba kan, bestod i at sætte over Kamtschick, en ikke meget bred, men rivende Flod. Da Tyrkerne desuden havde opkastet Forskandsninger paa alle tilgjængelige Punkter og blandt andet havde en Post paa 3000 Mk. i Kiuprikiol, besluttede Rüdiger at omgaae den, til hvilken Ende han den 17 Juli passerede Floden ved Cralamaly og den 18de marscherede imod Kiuprikiol, hvor Jussuf Paschas Leir og 2 Faner, faldt i hans Hænder, uden at Angrebet kostede ham een Mand. General Roth naaede ligeledes den 17 Juli Kamtschick paa det Sted, hvor denne Flod skjærer Veien fra Varna til Burgas; men da han fandt en tyrkisk Skandse besat med 12 Kanoner paa den modsatte Side, søgde han ogsaa at komme Fienden i Ryggen, ved at iværksætte Overgangen længer nede i Nærheden af Landsbyen Dulgaer, hvilket dog først kunde skee om Morgenen den 19de, da Veiene vare saa slette og der først maatte slaaes fire Broer over lige saa mange Arme af Kamtschick. General Weljaminoff styrtede sig med 4 Batailloner paa den fiendtlige Skandse og tog den uden Vanskelighed, da Tyrkerne kastede deres Vaaben, og toge Flugten. General Roth vendte sig nu strax imod Derwisch=Jowan, hvor Ali=Schaffik Paschas Leir befandt sig. Denne blev ligeledes erobret med 5 Kanoner, 6 Faner og 200 Fanger. Til samme Tid styrtede en Trop Frivillige af General Frolofs Afdeling sig i Strømmen og svømmede over, hvorpaa Fienden i sin Bestyrtelse trak sig tilbage til Aspro. Den 20 Juli marscherede General Bottl. selv imod denne Plads og lod sin Avantgarde rykke frem til Palisfang, som er det høieste Punkt af det store Balkan. Fienden var saa betaget af Skræk, at han ei engang forsøgde at gjøre Overgangen over de høie Bjerge stridig, som Man alt kan ansee for overvældet, idet mindste af den venstre Kolonne. Den høire under General Rüdiger ankom den 20 Juli til Trunduschliedere og hans Avantgarde til Ali=Wadschik. Reserven under Grev Pahlen befandt sig med Hovedqvarteret den 19de i Hassanlar og den 20de i Derwisch Jowan. J det Hele taget - slutter Beretningen - have Fægtningerne den 17, 18 og 19 Juli, som paa saa ærefuld en Maade aabnede Os Balkans Porte, kostet Fienden 10 Kanoner, 14 Faner og næsten 400 Fanger, uden at regne et stort Antal Dræbte. Alle vore Tropper fortsætte idag deres Bevægelser. Storviziren har endnu ikke gjort mindste Bevægelse fra Schumla. Medens Grev Diebitsch saaledes rykker frem imod Bur gas, skal Admiral Greigh ved Varna tage 15,000 Md. ombord paa Flaaden og landsætte dem imellem Burgas og Sizebolis, og naar Tyrkerne saaledes see sig truede i Flanken og Ryggen, haaber Man, at tvinge dem til at trække sig tilbage til Adrianopel. Kapudan Pascha er derfor ogsaa atter udløbet i Sorthavet, for at komme Burgas tilhielp.